open-index/open-wikipedia-markdown huggingface dataset:
Henry Spinetti

**Henry Anthony George Spinetti** () er ein walisisk trommeslagar som har spelt med mange artistar. Han er den yngre broren til skodespelaren Victor Spinetti.

Spinetti starta å spele med bandet Scrugg, før han vart med i The Herd og Judas Jump, som mellom anna spelte på Isle of Wight Festival 1970.

Han spelte på Gerry Rafferty-singelen «Baker Street», og på minnekonserten for George Harrison, «The Concert For George».

## Innspelingar
Spinetti har spelt på følgjande innspelingar: 
*Joan Armatrading
***[[Show Some Emotion]]*
***To the Limit*
*Andy Bown
***Unfinished Business*
*Eric Clapton
***[[Just One Night av Eric Clapton|Just One Night]]*
***[[Another Ticket]]*
***[[August av Eric Clapton|August]]*
***[[The Blues av Eric Clapton|The Blues]]*
***[[Old Sock]]*
*Roger Daltrey
***[[Ride a Rock Horse]]*
*Bob Dylan
***[[Down in the Groove]]*
*Joe Egan
***Out of Nowhere*
*Andy Fairweather Low
***[[Mega Shebang]]*
*George Harrison
***[[Gone Troppo]]*
*Bryn Haworth
***[[Keep the Ball Rolling]]*
***[[Slide Don't Fret]]*
*Alexis Korner
***Just Easy*
*Paul McCartney
***[[Choba B CCCP]]*
*Katie Melua
***[[Call off the Search]]*
***[[Piece by Piece av Katie Melua|Piece by Piece]]*
***[[Pictures av Katie Melua|Pictures]]*
***[[The House av Katie Melua|The House]]*
*Procol Harum
***[[The Prodigal Stranger]]*
*Gerry Rafferty
***[[Can I Have My Money Back?]]*
*Cliff Richard
*Dick Rivers
***authendick*
*Justin Sandercoe
***Small Town Eyes*
*Leo Sayer
***[[Silverbird]]*
*Chris Spedding
***Gesundheit!*
*Pete Townshend
***[[Rough Mix]]*

## Kjelder

**Denne artikkelen bygger på «[[:en:Henry Spinetti|Henry Spinetti]]» frå ,  den 12. mai 2012.* 
*** oppgav desse kjeldene:*
Mugglenet

**Mugglenet** er ei av dei største *[[Harry Potter]]*-fansidene i verda, skipa av Emerson Spartz i 1999. Nettstaden omfattar mellom anna nyheiter, redaksjonelle artiklar og diskusjonsfora om *Harry Potter*-bøkene og filmane og fan fiction.

## Sjå òg
* Harry Potter-fandom

## Kjelder

**Denne artikkelen bygger på «[[:en:Mugglenet|Mugglenet]]» frå ,  den 12. mai 2012.*  
 

;Referansar

## Bakgrunnsstoff
* MuggleNet
The Leaky Cauldron

**The Leaky Cauldron** er ei Harry Potter-fanside skipa i 2000. Nettstaden inneheld mellom anna nyheiter, bilete- og filmgalleri, chatte- og diskusjonsforum. I 2005 starta The Leaky Cauldron også ein offisiell podcast kalla *[[PotterCast]]*.

Webmaster ved The Leaky Cauldron sidan 2001 er Melissa Anelli, ein tidlegare journalist for *[[Staten Island Advance]]* og forfattar av bestseljaren *Harry, A History* frå 2008. 

## Kjelder
Procol Harum av Procol Harum

***Procol Harum*** er debutalbumet til det engelske rockebandet Procol Harum. Det kom ut i september 1967 på Deram i USa, etter gjennombrotet deira med den særs populære singelen «A Whiter Shade of Pale». Songen er ikkje med på den britiske utgåva av albumet som kom ut i desember 1967 på Regal Zonophone.

## Låtskriving

Alle songane var originale og skrivne av Gary Brooker (musikk) og Keith Reid (tekst), utanom «Repent Walpurgis» skriven av Matthew Fisher, etter verk av den franske organisten Charles-Marie Widor og den tyske komponisten Johann Sebastian Bach. 

I 2005 saksøkte Matthew Fisher Gary Brooker og forleggjaren han og meinte at han var dels komponist på musikken for «A Whiter Shade of Pale». Den endelege 
avgjersla kom 30. juli 2009, då House of Lords dømde i favør av Fisher. Lord David Neuberger skreiv: «Bidrag til Fisher var signifikant, særskild dei åtte første taktane som var ein viktig faktor i suksessen til verket...».

Tekstforfattaren Keith Reid fortalte Songfacts at musikken for «Conquistador» var skriven før teksten. Han la til at dette var uvanleg for Procol Harum på den tida, då nesten alle songane vart tonesette til tekstar som alt var skrivne.»

## Utgjeving

*Procol Harum* kom ut i september 1967 i USA og tre månader seinare i Storbritannia. Sjølv om albumet vart spelt inn med fleirsporsopptakar, vart det berre gjeve ut på mono i Storbritannia, og både i mono og re-kanalisert stereo i USA. Ein har ikkje funne att dei originale masterlydbanda, så det vert kanskje aldri mogeleg å lage ein ordentleg stereomiks av originalalbumet. Fleire alternative opptak er derimot blitt miksa til stereo og finst på CD. 

Albumet har kome ut på ny fleire gonger, mellom anna *Procol Harum...Plus!* i 1998 som kom med fleire bonusspo og ei vinylutgåve i mono i 2003 på Classic Records.

Eit konsertopptak av sporet «Conquistador» vart gjeven ut på singel frå albumet *[[Procol Harum Live with the Edmonton Symphony Orchestra]]* i 1972 og nådde 16. plassen på *Billboard Hot 100*-lista i USA og låg ti veker inne på lista.

## Mottaking

I ei seinare melding av albumet skreiv Bruce Eder frå AllMusic: «Ikkje alt her fungerar, men det held seg betre enn det meste av psykedelisk eller progressiv rock.»

Albumet var med på magasinet ''Classic Rock'' si liste over «50 album som bygde progrock». Det vart inkludert på lista til *[[Rolling Stone]]* frå 2007 over «40 essensielle album frå 1967».

## Innhald

### Amerikansk versjon

### Tysk versjon

### Luksusutåva på Esoteric Recordings frå 2015

## Medverkande

; Procol Harum

* Gary Brooker – vokal, piano
* Robin Trower – gitar (alle utanom US 1)
* Matthew Fisher – orgel
* Dave Knights – bass 
* B.J. Wilson – trommer (alle utanom US 1)
* Ray Royer – gitar (US 1)
* Keith Reid – tekstar

; Andre medverkande

* Bill Eyden – trommer (US 1)
;Teknisk
*Simon Platz - leiande produsent (for Fly Records)
*Eddy Offord, Frank Owen, Gerald Chevin, Keith Grant, Laurence Burridge - lydteknikar

## Kjelder

**Denne artikkelen bygger på «[[:en:Procol Harum (album)|Procol Harum (album)]]» frå ,  den 12. mai 2012.* 
*** oppgav desse kjeldene:*

## Bakgrunnsstoff
* Tekstar
Clés des Ducs

**Clés des Ducs** er ein armagnac produsert i Panjas i vindistriktet Bas-Armagnac i Gascogne i Frankrike. Den har vore produsert sidan 1774 og er rekna for å vere verdas eldste noverande druebrennevin.

## Typar
* *Clés des Ducs VSOP* - ei blanding som er lagra i gjennomsnitt i 7 år
* *Clés des Ducs Napoleon* - ei blanding som er lagra i gjennomsnitt i 11 år
* *Clés des Ducs XO* - ei blanding som er lagra i gjennomsnitt i 15 år

## Referansar


## Bakgrunnsstoff
* Clés des Ducs
Vidrek

**Vidrek** (**Virak**) er ei lita bygd i Narvik kommune. I 2010 er det ca. 70 fastbuande. Staden ligg på sørsida av Ofotfjorden, ca. 23 km sør for Narvik sentrum. Bygda ligg på ei halvøy mellom Skjomen mot aust og grensa mot Ballangen kommune i vest. Bebygginga har form som ein tradisjonell nordnorsk randbebygging langs fjorden. Mens kombinasjon av jordbruk og fiske var hovudnæring i tidlegare tider, er dagens næringsbilde meir variert, da bygda ligg innanfor dagpendlaravstand til både Narvik og Ballangen.

## Bakgrunnsstoff
* Bygda si eiga nettside
Eckersbergmedaljen

**Eckersbergmedaljen** (dansk: **Eckersberg Medaillen**) er ei dansk utmerking  som kvart år blir delt ut av Det Kongelige Akademi for de Skønne Kunster. Medaljen blir tildelt kunstnarar som har ytt ein innsats av høg kunstnarisk kvalitet innanfor den frie eller den bundne kunsten.

Eckersbergmedaljen er i bronse og vart innstifta i 1883 etter at Akademiet på hundreårsdagen for fødedagen til kunstmålaren og professoren C.W. Eckersberg (2. januar 1783) hadde vedteke å slå ein medalje til minne om han. Medaljen vart utført av medaljør Harald Conradsen i 1888.

Første utdelinga fann stad i 1889. Det blir delt ut ei varierande mengd medaljar kvart år i april månad i samband med årsfesten til akademiet.

Inntil 1922 kalla ein medaljen for *Aarsmedaillen* og inntil 1923 kunne han òg tildelast i sølv.

Medaljen kan no berre mottakast éin gong. Inntil 1922 kunne ein motta han opp til to gonger. 

## Mottakarar - utval
* 1892 Joakim Skovgaard - kunstmålar
* 1892 og 1896 - Ludvig Brandstrup - skulptør
* 1926 Kay Fisker - arkitekt  
* 1936 Arne Jacobsen - arkitekt

## Kjelder

* Akademiraadet - Medaljer
* Mottakarar av medaljen
Altamont-festivalen

**Altamont-festivalen**, på engelsk  **Altamont Speedway Free Festival** eller **Altamont Free Concert**, var ein rockekonsert som blei halden laurdag 6. desember 1969 ved Altamont Speedway nord i California. Festivalen blei organisert av The Rolling Stones, som spelte med Santana, Jefferson Airplane, The Flying Burrito Brothers og Crosby, Stills, Nash & Young.  Grateful Dead skulle også ha spelt, men nekta å gå på scena på grunn av den aukande valden ved konserten. Festivalen er best kjend for denne valden, som omfatta drap på ein publikummar på scena av eit Hells Angels-medlem, som var blitt hyra inn som vaktar. Det fann også stad tre dødsulukker, fleire skader, tjuveri og vandalisme. Det blei fødd fire barn under festivalen. 

## Kjelder


**Denne artikkelen bygger på «[[:en:Altamont Free Concert|Altamont Free Concert]]» frå ,  den 13. mai 2012.* 
*** oppgav desse kjeldene:*
Caroline Amalie av Danmark

**Caroline Amalie** (**Caroline Amalie av Augustenborg**) () var gift med Kristian Fredrik av Noreg i det andre ekteskapet hans. Da han blei konge 
av Danmark som Christian VIII i 1839 vert ho dronning av Danmark.

Caroline Amalie var dotter av Frederik Christian II av Holstein-Augustenburg og Louise Augusta. Frederik Christian II var leiar av hertugslekta Augustenborg. Louise Augusta var dotter av dronning Caroline Mathilde av Danmark-Noreg og Johann Friedrich Struensee.

Kristian Fredrik og Caroline Amalie gifta seg på Augustenborg slott 22. mai 1815. Ekteparet fekk ingen born.

Ho var sterkt knytt til krinsen kring N.F.S. Grundtvig og stifta mellom anna ein asylskole for born i København.

## Referansar
Kollisjonspute

**Kollisjonspute** er ein pose som vert fylt med luft og beskyttar føraren og passasjerane ved ein kollisjon. Det tek frå 20 til 50 ms å blåsa opp putene, noko som er snøgt nok til dei er oppblåsne før hovudet til føraren og passasjerane treffer dei. Dei vert utløyste av aksellometre, men deformasjonsensorar kan òg nyttast. Gassen som fyller putene vert utvikla ved ein snøgg pyroteknisk reaksjon. Moderne bilar har kollisjonsputer både framom og på side av føraren og passasjerane. Puta framom føraren er plassert i rattet.
Jens Kusk Jensen

**Jens Kusk Jensen** *f. Jens Kudsk Jensen* () var ein dansk sjømann og forfattar.
Han segla til sjøs i fire år frå han var 17 år gamal. Så tok han styrmannseksamen. Tillegg tok han eksamenar i engelsk, sjørett, handelslære geografi og meteorologi. Etter det segla han som styrmann, kaptein og skipsførar. I elleve år skreiv han på *Haandbog i praktisk Sømandsskab*. Ho kom ut i 1901. Medan han arbeidde på boka forlist han fire gongar, og mykje av manuskripta hans gjekk tapt.

*Haandbog i praktisk Sømandsskab*er på 400 sider. I tillegg til med praktiske forklaringar og opplysningar om rigging, ankring, manøvrering, stuing av last, seglføring, og det meste som har med seglskip å gjer,Har boka over 600 teikningar som Jens Kusk Jensen har laga. Boka vart svært populær, og har kome i fleire utgåver. 

Jens Kusk Jensen har og gjeve ut *Haandbog i Sømandsskab for Lystfartøjer og Motorbaade*. Etter han var død vart manuskripta*En Sømands Oplevelser i Fred og Krig* og *Navigationens Udvikling* prenta.

## Kjelder

* *Denne artikkelen bygger på «[[:da:Jens Kusk Jensen|Jens Kusk Jensen]]» frå , den 13. mai 2012.* 
* gravsted.dk
Kay Fisker

**Kay Otto Fisker** () var ein dansk arkitekt og professor ved Kunstakademiet i København. Han var eksponent for ein nasjonalt forma utgåve av den internasjonale funksjonalismen.

Hovudverket hans er Aarhus Universitet, som er tatt opp i Danmarks kulturkanon.

Fisker gjekk på på Kunstakademiet i København frå han var 17 år gamal i 1909 til 1920, da han tok eksamen som arkitekt.

I studietida var han tilsett på Anton Rosens arkitektkontor frå 1912,  hos Sigurd Lewerentz og Gunnar Asplund i Stockholm i 1916 og hos Hack Kampmann i København frå 1918.

Saman med studiekameraten Aage Rafn vann han i 1916 fystepremie i ein konkurranse om stasjonar på Gudhjemsbanen på Bornholm. Desse vert reist i ein pittoresk nyklassisisme og ein del av dei vert freda i 1984.

Etter eksamen vert karrieren som praktiserande arkitekt dominert av ei rekkje prosjekt med husvære. Desse fekk stor påverknad i samtida og mellom anna Vestersøhus frå 1935-1939 ved Fisker og C.F. Møller blei ein modell.

Hovudverket Aarhus Universitet vert frå starten av planlagd etter 1. premieprosjektet i konkurransen om bygginga av universitetet i 1931. Det er utført av Fisker, C.F. Møller og Povl Stegmann saman med hagearkitekten C.Th. Sørensen. Dei fyrste bygningane stod ferdige i 1933 og er teikna av desse. Seinare bygningar er reist i same stil, med C.F. Møller som arkitekt.

## Prisar og utmerkingar
Fisker mottok Eckersbergmedaljen i 1926 og C.F. Hansenmedaljen i 1947 for Aarhus Universitets bygningar.
Han var innehavar av Dannebrogordenen og Dannebrogordenens hederstegn, den franske Æreslegionen og den svenske Nordstjerneordenen.

## Kjelder
Isle of Wight-festivalen

**Isle of Wight-festivalen** er ein årleg musikkfestival som blir halden på den engelske øya Wight (*Isle of Wight*). Han blei opphavleg halden frå 1968 til 1970 på høvesvis garden Ford (nær Godshill), Wootton og Afton Down (nær Freshwater). Festivalen i 1970 var så langt den største og mest berømte av desse tidlege festivalane. Blant dei som opptrådte var The Who, Jimi Hendrix, Miles Davis, The Doors, Ten Years After, Emerson Lake and Palmer, Joni Mitchell, The Moody Blues, Melanie, Donovan, Free, Chicago, Richie Havens, John Sebastian, Leonard Cohen, Jethro Tull, Taste og Tiny Tim.

Det store talet frammøtte, mange av dei utan billett, tydde at dei lokale styresmaktene og festivalarrangørane ikkje kunne forhalde seg til mengdene eller garantera tryggleiken deira. Slike suter førte til at det britiske parlamentet året etter vedtok ein eigen lov, «Isle of Wight Act», med forbod mot forsamlingar på meir enn 5&nbsp;000 menneske på øya utan eige løyve.

Festivalen blei gjenoppliva i 2002 ved Seaclose Park, ein fornøyelsesspark ved utkanten av Newport. Festivalen har sidan blitt halde her kvart år, og gradvis strekt seg nordover frå parken til den austlege Medina-dalen. Mange kjente musikarar har opptredd på den gjenoppliva festivalen, mellom anna The Rolling Stones, Muse, Donovan, Ray Davies, Robert Plant, David Bowie, Manic Street Preachers, The Who, R.E.M., Coldplay, The Proclaimers, Bryan Adams og The Police.

## Opptak frå festivalen
***DVD:***
*Various Artists (Special Edition) - *The Message of Love. Live at the Isle of Wight Festival 1970*.
*Jimi Hendrix: *Blue Wild Angel. Live at the Isle of Wight Festival 1970*.
*Jethro Tull: *Nothing is Easy. Live at the Isle of Wight Festival 1970*.
*The Who: *Listening to You. Live at the Isle of Wight Festival 1970*.

## Kjelder

**Denne artikkelen bygger på «[[:nb:Isle of Wight-festivalen|Isle of Wight-festivalen]]» frå ,  den 13. mai 2012.*  
 

## Bakgrunnsstoff
*Isle of Wight Festival
*Isle of Wight County Press gallery of Festival pictures 
*Isle of Wight Festival 2007 Official MySpace

*Information on the Original IOW Festivals 
**Programsider for 1968-festivalen
**Programsider for 1969-festivalen
** Programsider for 1970-festivalen
Golda Meir

**Golda Meir** (), kjent som **Golda Myerson** frå 1917–1956) var fjerde statsminister i og ein av grunnleggjarane av Staten Israel.

## Liv og virke
Meir var fødd Golda Mabovitsj (kyrillisk skrift Голда Мабович) i ein fattig familie i Kyiv, i Det russiske imperiet (noverande Ukraina). Ho hadde to søstrer pluss fem søsken som døydde som barn. Åtte år gamal emigrerte ho i 1906 saman med familien sin til Milwaukee i Wisconsin.

Golda Meir vart gradvis meir involvert i den jødiske sionistiske rørsla. På slutten av den andre verdskrigen, tok ho del i forhandlingane med britane som resulterte i stiftinga av staten Israel. Meir var ein av dei 24 personane som 14. mai 1948 skreiv under på sjølvstendeerklæringa til Israel. Det første israelske passet vart gitt til Golda Meir, og ho kunne reise til USA for å samle inn pengar til den nye staten. Då ho vende tilbake vart ho landets første ambassadør i Sovjetunionen, der ho var i teneste ei kort tid før ho forlet Moskva i 1949. Ho kom attende til Israel i 1949 for å bli minister for arbeidarpartiet. 

## Merknadar

## Kjelder

## Bakgrunnsstoff

* Biograf ved ''The Jewish Virtual Library''
* Profil på nettstaden til Knesset
Eva Peron

**María Eva Duarte de Perón** (alias **María Eva Ibarguren**, men best kjent som **Evita** (Lille Eva) () var ein argentinsk skodespelar, songar og presidentfrue. Ho var gift med general Juan Perón. Eva Perón spelte ei viktig rolle i den politiske utviklinga i Argentina.
Don Quijote

***Don Quijote*** (på eldre spansk også som *Don Quixote*), eller eigentleg ***El ingenioso hidalgo Don Quijote de la Mancha*** («Den skarpsindige lågadelsmannen Herr Quijote frå La Mancha»), er eit prosaverk av spanjolen Miguel de Cervantes Saavedra (1547–1616). Verket består av to delar utgitt i 1605 og 1615. Det er kanskje eit av dei viktigaste spanske verka nokon gong og la på mange måtar grunnlaget for ein moderne skrivemåte innan skjønnlitteraturen. Det blir ofte rekna som den første romanen i vestleg litteratur.

## Bakgrunnsstoff
Elektromekanikk

**Elektromekanikk** er ei blanding av elektrisk og mekaniske system. Typiske døme er potensiometre, brytarar, rele. Andre døme på elektromekanikk er transduserarer, som dreiespoleinstrument, aksellometre, elektromotorar og generatorar. Lineær- og roterande enkoderar er òg elektomekaniske komponentar.
Kari Toverud Jensen

**Kari Toverud Jensen** () er ein norsk sjukepleiar og pedagog med doktorgrad. Ho er førsteamanuensis ved Institutt for sykepleie og helsefremmende arbeid ved Oslomet – storbyuniversitetet. I 2011 blei ho vald som den første rektoren ved den dåverande Høgskolen i Oslo og Akershus, som vart skapt ved samanslåing av Høgskolen i Oslo og Høgskolen i Akershus. Høgskulen blei seinare til Oslomet – storbyuniversitetet. Ho sat i stillinga fram til 2015.

Jensen har sjukepleiarutdanning frå Høgskolen i Oslo, og tok senere doktorgrad i pedagogikk (dr.polit.) ved Universitetet i Oslo i 2006. Ho blei tilsett som førsteamanuensis ved Høgskolen i Oslo, der ho også blei dekan for sjukepleiautdanninga.

## Referansar

## Bakgrunnsstoff
Homburg

«**Homburg**» er ein song av Procol Harum frå 1967 og oppfølgjaren deira til singelen «A Whiter Shade of Pale». Han var skriven av pianist Gary Brooker og tekstforfattar Keith Reid og singelen nådde femteplass i Storbritannia, 15. plass i Canada og 34. plass i USA. Han nådde toppen av singellista i fleire land, som Australia, Sør-Afrika og Nederland. 

Teksten til Reid inneheld dei same surrealistiske, draumeaktige bileta og kjensla av resignasjon og unytte som i debutsingelen. Òg på denne songen finn ein den rike og djupe hammondorgellyden til Matthew Fisher, men pianoet og gitaren tar større plass i det totale lydbiletet. Temaet er ikkje like Bach-aktig som på «A Whiter Shade of Pale», men singelen vart likevel kritisert for å vere for lik føregangaren. 
 
B-sida av singelen er «Good Captain Clack» frå albumet *[[Procol Harum av Procol Harum|Procol Harum]]*.

## Kjelder

**Denne artikkelen bygger på «[[:en:Homburg (song)|Homburg (song)]]» frå ,  den 13. mai 2012.*
Lars Inge Terum

**Lars Inge Terum** () er professor ved OsloMet - storbyuniversitetet. Han er tidlegare leiar av Senter for profesjonsstudier (SPS) ved Høgskolen i Oslo. 

Terum har hovudfag i samfunnsvitskap frå Universitetet i Tromsø (1982) og doktorgrad (dr.philos.) frå det samfunnsvitenskaplige fakultet, Universitetet i Oslo (1996). 

Lars Inge Terum arbeidde i perioden 1982-1998 som forskar ved INAS/NOVA, førsteamanuensis ved Norges kommunal- og sosialhøgskole og dosent II ved Høgskolen i Lillehammer. I 1998 vart han tilsett som professor ved Høgskolen i Oslo, med oppgåve å leie etableringa og oppbygginga av eit senter for profesjonsstudium. Frå 2008 til 2013 var Terum professor II ved Høgskulen i Volda. 

Lars Inge Terum voks opp i Ålvik og Øystese i Hardanger.

## Kjelder

## Bakgrunnsstoff
*Presentasjon ved hioa.no
*
Oliventrefamilien

**Oliventrefamilien** (*Oleaceae*) eller **oljetrefamilien** er ein plantefamilie med 24 slekter fordelt på 5 tribusar som inneheld om lag 600 artar. Desse er buskar eller tre som er kjenneteikna ved at dei inneheld myricetin og mannitol.

Mange av artane er økonomisk viktige. Oliventreet (*[[Olea europaea]]*) er viktig på grunn av frukta oliven og av olivenolja som blir utvunnen frå frukta. Dei ulike artane av aske-tree (*Fraxinus*) er verdsett på grunn av den harde veden.  Gullbusk-, syrin-, jasmin-, liguster-, *[[Chionanthus]]*- og *[[Osmanthus]]*-slektene er viktige som prydplantar i hagar og til landskapsutforming.

## Slekter
Om ikkje anna er nemnt, er slekter med norsk namn registrerte i Noreg.
* Tribus Fontanesieae
** *[[Fontanesia]]* Labill.
* Tribus Forsythieae
** *[[Abeliophyllum]]* Nakai
** *[[Forsythia]]* Vahl - **[[gullbuskslekta]]**
* Tribus Jasmineae
** *[[Jasminum]]* L. &ndash; **[[jasminslekta]]**, ikkje i Noreg
** *[[Menodora]]* Humb. & Bonpl.
* Tribus Myxopyreae
** *[[Dimetra]]* Kerr
** *[[Myxopyrum]]* Blume
** *[[Nyctanthes]]* L.
* Tribus Oleeae
*  Subtribus Ligustrinae
** *[[Ligustrum]]* L. &ndash; **[[ligusterslekta]]**
** *[[Syringa]]* L. &ndash; **[[syrinslekta]]**
*  Subtribus Schreberinae
** *[[Comoranthus]]* Knobl.
** *[[Schrebera]]* Roxb.
*  Subtribus Fraxininae
** *[[Fraxinus]]* L. &ndash; **[[askeslekta]]**
*  Subtribus Oleinae
** *[[Chionanthus]]* L.
** *[[Forestiera]]* Poir.
** *[[Haenianthus]]* Griseb.
** *[[Hesperelaea]]* A.Gray
** *[[Nestegis]]* Raf.
** *[[Noronhia]]* Stadtm. ex Thouars
** *[[Notelaea]]* Vent.
** *[[Olea]]* L. &ndash; ****, ikkje i Noreg
** *[[Osmanthus]]* Lour.
** *[[Phillyrea]]* L.
** *[[Picconia]]* DC.
** *[[Priogymnanthus]]* P.S.Green

## Kjelder




----
**Denne artikkelen bygger på «[[:en:Oleaceae|Oleaceae]]» frå ,  den 13. mai 2012.*

## Bakgrunnsstoff
*
Institutt for samfunnsforskning

**Institutt for samfunnsforskning** (forkorta **ISF**) er eit privat, uavhengig, ikkje-kommersiell forskingsinstitutt i Oslo. Instituttet søker å skape eit breitt fagmiljø utan skarpe grenser mellom grunnforsking og anvendt forsking. Instituttet samarbeider med universitetsmiljøe i inn- og utland, høgskular og andre forskingsinstitutt, og har forskingsoppdrag frå Norges forskningsråd, departementa, frivillige organisasjonar og næringsliv. Institutt for samfunnsforskning vart formelt oppretta som ein stiftelse i 1950, med utspring i miljøet omkring mellom anna Arne Næss, Vilhelm Aubert, Erik Rinde og Stein Rokkan.

## Bakgrunnsstoff
*Institutt for samfunnsforskning
Tore Linné Eriksen

**Tore Vitalis Linné Eriksen** () er ein norsk historikar og professor i utviklingsstudiar ved Høgskolen i Oslo og Akershus.

## Bakgrunnsstoff
Trylleformlar i Harry Potter-serien

Ein oversikt over **trylleformlar i ''Harry Potter''-serien** av J.K. Rowling.

## A

### Absurdulum (eng: Riddikulus)

Trylleformelen tvingar ein hambuse til å skifte til ei form som trollmannen finn morosam. På denne måten blir hambusen ikkje lenger farleg og gjer det mogleg for trollmannen eller heksa å ta livet av hambusen. Formelen blir fyrste gong brukt i *[[Harry Potter og fangen fra Azkaban]]* der han er ein del av skoleundervisninga i forsvar mot svartekunster. I denne boka blir det vist at latter er den mest effektive måten å gjere det av med ein hambuse når han fyrst er blitt ufarleggjort.

### Apporto (eng: Accio)

Tilkallingsformel som hentar ein namngitt gjenstand på magisk vis til den som uttalar formelen. Blir brukt fyrste gongen i *[[Harry Potter og Ildbegeret]]*. Namnet på formelen i engelskversjonen av bøkene er latin for *eg tilkallar*. Det norske namnet kjem frå det franske ordet *apporter* som tyder å bringe eller å ha med seg. Ordet «apport» blir også brukt på norsk som ein kommando når ein ber ein hund hente noko.

Formelen blir i bøkene vist å kunne brukast på to måtar, anten ved å retta tryllestaven mot objektet ein vil ha henta til seg og deretter seia apporto, eller berre heve tryllestaven, seia apporto og deretter namnet på gjenstanden ein vil skal apporterast.

### Aquamenti (eng: Aqamenti)

Formel som får tryllestaven til å sprute vatn. Den er sett saman av latin *aqua* som tydar vatn, og *menti* som betyr å hugse. Formelen blir fyrst introdusert i *[[Harry Potter og Halvblodsprinsen]]*.

## H

### Hardio (eng: ''Duro'')
Ein formel som brukast til å gjere blaute ting harde som stein.

### Hexohistorico (eng: ''Priori Incantato'')
Ein formel som kan brukast for å sjekke kva for ein trylleformel som sist blei brukt av ein tryllestav. Når denne formelen blir kastet på ein tryllestav, vil den vise fram eit ekko av formelen den sist blei brukt til. Hexohistorico liknar formelen Hexus Historicus (bakvendt-effekten), som oppstår når to tryllestavar med same kjerne blir forsøkt brukt mot kvarandre. Det engelske namnet er sett saman av det latinske «priori prius», «tidlegare», og det engelske ordet «incantation», «besvergelse», som ogso kjem frå latin.

### Humanum exponerio (eng: ''Homenum revelio'')
Ein formel som brukast for å sjekke om det finst menneske i nærleiken. Hermine Grang brukte denne i sjuande bok, for å sjekke om det var menneske i Grimolds Plass 12.

### Hindrio
Formelen brukast fyrst i *Harry Potter og Ildbegeret* når Harry Potter  lauper frå ein dødseter. Formelen hindrar folk frå å laupe frå ein. 
### Hexus Historicus (eng: ''Priori Incantatem'')
Dersom to tryllestavar med same kjernematerial kjemper mot kvarandre har ein det ein kallar «Hexus Historicus». Det går ut på at den eine tryllestaven tvingar fram skuggar av tidlegare brukte trylleformlar frå den andre staven. Dersom denne forbindelsen er i gang vil ein sjå to sterke lysande, gullstråler som gjer at dei to tryllestavane blir sameint og eigarane deira blir omsluttet.

## L

### Lumos
Skildring: Dannar eit ljos i tuppen av tryllestaven.

## Kjelder
* Pojo: Harry Potter spell list
* Mugglenet: Spells
Ralph Fiennes

**Ralph Fiennes** () er ein engelsk skodespelar. Han har mellom anna spelt Fyrst Voldemort i filmatiseringa av Harry Potter-serien.

## Filmografi
(utval)
* 1993: *[[Schindlers liste]]*
* 1996: *[[Den engelske pasienten]]*
* 1998: *[[Prinsen av Egypt]]*
* 1999: *Onegin*
* 2002: *Red Dragon*
* 2005: *The Constant Gardener*
* 2005: *[[Wallace og Gromit]] og varulvkaninens forbannelse*
* 2005: *[[Filmen Harry Potter og Ildbegeret|Harry Potter og Ildbegeret]]*
* 2007: *[[Filmen Harry Potter og Føniksordenen|Harry Potter og Føniksordenen]]*
* 2009: *The Hurt Locker*
* 2010: *Clash of the Titans*
* 2010: *[[Filmen Harry Potter og dødstalismanene - del 1|Harry Potter og dødstalismanene - del 1]]*
* 2011: *[[Filmen Harry Potter og dødstalismanene - del 2|Harry Potter og dødstalismanene - del 2]]*
* 2012: *Coriolanus*
* 2012: *Great Expectations*
* 2012: *Skyfall*
* 2012: *Wrath Of The Titans*
* 2013: *The Invisible Woman*
* 2014: *The Grand Budapest Hotel*
* 2015: *Spectre*
Kvitt hòl

Eit **kvitt hòl** er eit teoretisk område i romtida som korkje lys eller materie kan koma inn i, men derimot kan koma bort frå. Såleis har det motsette eigenskapar av eit svart hòl.

Eit kvitt hòl er ei matematisk løysing av likningar i relativitetsteorien til Einstein, men ein kjenner ikkje til mekanismar i røynda som kan skapa kvite hòl, og kvite hòl er heller ikkje observerte.

I teorien kan svarte og kvite hòl ha eit samband gjennom eit såkalla makkhòl – ein slags tunnel gjennom romtida. Materie som fell ned i det svarte hòlet, kjem ut av det kvite hòlet etter ei ferd gjennom makkhòlet. Utrekningar viser derimot at ein slik situasjon vil vere særs ustabil. 

Reint matematisk kan eit kvitt hòl oppfattast som eit svart hòl der tida går baklengs. Det heng saman med at relativitetsteoriens fysiske lovar er dei same, uansett kva veg tida går. Men i ei verkeleg verd er det ikkje berre éi naturkraft, som til dømes tyngdekrafta, som har påverknad. 

Enkle hendingar i kvardagen viser at vi ikkje kan snu tidas gong: Mistar vi eit egg i golvet, vert det knust – vi har gått frå orden til uorden. I den verkelege verda utviklar prosessane seg alltid slik at den totale mengda uorden veks. Difor ser vi aldri den motsette prosessen, til dømes at eit knust egg blir heilt att – eller at tida byrjar å gå baklengs.

Einsteins likningar kan ha fleire løysingar. Men dei løysingane forskarane er interessert i, er dei som svarar til ein fysisk realitet som vi kan observere. Likningane er vans­kelege, difor tek fysikarane nokre føresetnader for å gjere dei enklare å arbeide med. Det kan medføre ein risiko for at ein finn ei matematisk løysing som ikkje svarar til den fysiske røynda. 

Den løysinga av likningar i Einsteins relativitetsteori som skildrar kvite hòl, er mest sannsynleg av denne typen. Dei kvite hòla har ein kome fram til ved å sjå på teorien for eit tomt univers, der likningane er lettare å ha med å gjere, men også er langt frå realistiske.
Tysk i Eurovision Song Contest

**Tysk i Eurovision Song Contest** gjev oversyn over bruken av det tyske språket i Eurovision Song Contest. Den andre songen som vart framført i den fyrste utgåva av Eurovision Song Contest i 1956, «Das alte Karussell», vart framført på tysk av Lys Assia. Sidan den gong har ni land delteke med til saman 98 ulike bidrag som har vorte framført på tysk; 46 frå Tyskland, om ein ikkje tek med bidraget frå 1996, 34 frå Austerrike og 12 frå Sveits og eitt kvar seg frå Noreg, Polen, Ukraina, Estland, Irland og Montenegro. Tyskland deltok under namnet Vest-Tyskland frå 1956 til 1990 og 35 av bidraga er dimed frå tida før dei vart sameint på nytt med Aust-Tyskland som aldri deltok. Austerrike og Vest-Tyskland har i tillegg vunne tevlinga ein gong kvar med ein song framført på tysk. Av landa som kan delta er tysk offentleg språk i Austerrike, Belgia, Luxembourg, Sveits og Tyskland.

## Bidrag

## Sjå òg
* Tysk i Junior Eurovision Song Contest

## Fotnotar
:1. Alle landa, bortsett frå vertslandet Noreg, måtte gjennom ein kvalifiseringsrunde. Kvalifiseringsrunden vart ikkje kringkasta på nokon måte og alle songane var førehandsinnspelte.

## Kjelder
* Informasjon om dei ulike bidraga er henta frå Engelsk Wikipedia.

**Denne artikkelen bygger på «[[:en:List of languages in the Eurovision Song Contest|List of languages in the Eurovision Song Contest]]» frå ,  den 13. mai 2012.*
Shine on Brightly

***Shine On Brightly*** er det andre studioalbumet av det britiske bandet Procol Harum, utgjeve i 1968 på selskapa Regal Zonophone og A&M. Albumet var viktig i utviklinga av progressiv rock ved at dei braut alle pop- og rockestandardar med den 17 minuttar lange episke «In Held Twas in I», som markerte starten på dei lange progressive rockesuitane som vart stadig meir vanlege i 1970-åra. Tittelen er ei forkorting der dei har teke første ord frå kvar sats og sett det i saman: 

:

## Utgjeving

Dei originale britiske og nordamerikanske versjonane av dei to første songane («Quite Rightly So» og «Shine on Brightly») er forskjellige versjonar. 

Albumet er kome ut på ny fleire gonger, inkludert i ei ommastra utgåve i 2009 med dei originale 2-spors stereomasterlydbanda og bonnusspor i form av B-sider og alternative opptak. Mange av songane er derimot spelte på ein høgare snøggleik. Seinare nyutgjevingar har retta opp snøggleiken. 

## Mottaking

Då det kom ut skreiv Jim Miller for *[[Rolling Stone]]* at han var misnøgd med albumet: «Procol Harum si første utgjeving var generelt meir tilfredsstillande, særleg sidan dette nye albumet syner lite framgang - gruppa har visstnok valt å raffinere tilnærmingsmåten deira og det musikalske resultatet, som vanlegvis er lyttbart, men ikkje alltid interssant.»

## Innhald

## Medverkande
* Matthew Fisher - orgel; vokal på «In The Autumn of My Madness», piano på «Grand Finale»
* Dave Knights - bassgitar
* B.J. Wilson - trommer
* Robin Trower - gitar; vokal med Gary Brooker på «Wish Me Well»
* Gary Brooker - piano og vokal
* Keith Reid - tekstar

; Teknisk
* Denny Cordell - produsent
*Tony Visconti - assisterande produsent
*Tom Wilkes - kunstnarisk leiar
* George Underwood – design av framsida

## Kjelder

**Denne artikkelen bygger på «[[:en:Shine on Brightly|Shine on Brightly]]» frå ,  den 13. mai 2012.* 
*** oppgav desse kjeldene:*
Namn og Nemne

***Namn og Nemne. Tidsskrift for norsk namnegransking*** vert gjeve ut av Norsk namnelag sidan 1984. Tidsskriftet kjem ut ein gong per år. I *Namn og Nemne* blir det publisert artikler av ulikt slag om namnegransking (onomastikk). Tidsskriftet prenter namneartiklar av ulikt slag, både vitskaplege artiklar og artiklar av meir populærvitskapleg karakter. Her er artiklar om einskilde namneklassar, namnetolkingar, namngjeving, normering av namn, namneteoretiske spørsmål, etymologiske problemstillingar, busetjingshistorie og namn, namn og kulturhistorie osb. 
## Redaktørar

* 1984–1994 Oddvar Nes og Ole-Jørgen Johannessen
* 1995–1996 Oddvar Nes, Ole-Jørgen Johannessen og Gunnstein Akselberg
* 1997–2004 Oddvar Nes og Gunnstein Akselberg
* 2005–2009 Gunnstein Akselberg og Kristoffer Kruken
* 2010–2012 Gunnstein Akselberg, Gudlaug Nedrelid, Aud-Kirsti Pedersen og Inge Særheim
* 2013–2015 Ole-Jørgen Johannessen, Gudlaug Nedrelid, Aud-Kirsti Pedersen og Vidar Haslum
* 2016–2018 Ole-Jørgen Johannessen, Gudlaug Nedrelid, Aud-Kirsti Pedersen, Vidar Haslum og Tom Schmidt
* 2019–2021 Ole-Jørgen Johannessen, Gudlaug Nedrelid, Vidar Haslum og Tom Schmidt
* 2022– Ivar Berg og Tor Erik Jenstad

## Bakgrunnsstoff
*
* Norsk namnelags side
* Eldre årganger på Nasjonalbiblioteket
Home av Procol Harum

***Home*** er det fjerde albumet til Procol Harum og kom ut i 1970. Etter at bassisten David Knights gav seg i bandet, vart han erstatta av Chris Copping. Han hadde tidlegare spelt i The Paramounts i lag med Brooker, Wilson og Trower, som alt var i bandet. The Paramounts var dermed på dette albumet på sett og vis samla att, men med eit anna namn. Dei tok inn Copping for å gå attende til ein meir R'n'B-stil, slik The Paramounts hadde spelt.

Dei første innspelingane vart gjort i London i Trident Studios i lag med den tidlegare organisten deira Matthew Fisher, som òg hadde produsert det førre albumet til bandet. Dei var ikkje nøgd med lyden og framføringane og skrinla desse innspelingane, og starta på ny med produsent Chris Thomas og lydteknikar Jeff Jarratt ved Abbey Road Studios. Då albumet var ferdig ønskte dei eit plateomslag som parodierte Stegespelet med medlemmar av bandet som brikker. 

Då albumet kom ut i juni 1970 nådde det 34. plassen i USA og 49. plassen i Storbritannia. «Whiskey Train» vart gjeven ut som singel, skriven av gitarist Robin Trower med tekst av Keith Reid. 

## Innhald

## Medverkande
*Chris Copping – orgel, bassgitar
*B.J. Wilson – trommer
*Robin Trower – gitar
*Gary Brooker – piano og vokal
*Keith Reid – tekstar

;Teknisk
*Jeff Jarratt - lydteknikar
*Helmut Hastenteufel - design

## Kjelder

**Denne artikkelen bygger på «[[:en:Home (Procol Harum album)|Home (Procol Harum album)]]» frå ,  den 14. mai 2012.*  
 

## Bakgrunnsstoff
* ProcolHarum.com - ProcolHarum.com om albumet
Jutulrock

**Jutulrock** er ein norsk rockefestival som har vore arrangert i Vågå i august. Festivalen har hatt både kjende og mindre kjende artistar på ei utescene i Jutulheimen. Festivalen har ein familieprofil med aktivitetar for store og små.
Tor-Marius Gromstad

**Tor Marius Gromstad** () var ein norsk fotballspelar for Stabæk frå Arendal.

## Biografi

Gromstad kom til Stabæk frå FK Arendal i 2007, der han spelte midtbane og overtok draktnummer 16 etter Christian Holter. Han spelte på laget då Stabæk vart seriemeistrar i 2008, og har blitt i klubben sidan.

Gromstad vart meld sakna den 13. mai. Han vart sist sett i live i bustaden til broren ved Bislett Stadion. Det vart igangsett store leiteaksjonar i heile Oslo med hjelp frå frivillige, drosjesjåførar, ungdommar frå Arendal og overvakningskamera. Til sist vart han funnen død av arbeidarar på ein byggjeplass i Oslo Sentrum. Dødsårsaka var ei fallulukke, og politiet mistenkte ikkje noko kriminelt bak dødsfallet.

## Fotnotar
Gehejmekonseil

**Gehejmekonseillet** blei innført i Danmark-Noreg i samband med eineveldet på 1660-talet som eit vedtaksorgan som bestod av formennene for ymse kollegium, kongen og nokre av «favorittane» hans. I periodar hadde det så sterk innverknad på vedtaka til kongen, at ein kan snakke om eit embetsmannsstyre. 

Opphavleg het rådet gehejmekonseillet og etter ei uformell stilling under Fredrik III blei det formelt oppretta 21. april 1670, og det fungerte fram til 10. desember 1770, da Johann Friedrich Struensee oppløyste det. Det blei oppretta att som **Gehejmestatsrådet** 13. februar 1773 og skifta namn til **Statsrådet** 22. mars 1848 i forkant av innføringa av den danske grunnlova og overgangen til konstitusjonelt monarki.

## Bakgrunnsstoff
* Gehejmekonseilet frå SNL
 
## Kjelder

**Denne artikkelen bygger på «[[:nb:Gehejmekonseil|Gehejmekonseil]]» frå , den 14. mai 2012.*
Normert talemål

**Normert talemål** eller **standardtalemål** viser til talemål som er rekna som ei nøytral form av eit språk, og som er lite markert av dialekt eller sjargong. Denne språkforma kan også kallast *[[riksmål]]* eller *[[målform]]*, men desse orda har tilleggstydingar på norsk.

Mange land og språk har standardtalemål som til dømes blir brukt i offentleg samanheng, i media eller der talarane har svært forskjellige dialektar. Desse språkvariantane kan ha namn som standard arabisk, standard brasiliansk portugisisk, standard mandarin (kinesisk), Received Pronunciation (britisk engelsk) og riksdansk.

## Kjelder

* Oppslag på målform, normalmål og riksmål  i *[[Bokmålsordboka|Bokmåls-]]* og *[[Nynorskordboka]]*
*«riksmål. – standardtalemål i *[[Store norske leksikon]]*
Orlogsfartøy

**Orlogsfartøy** (òg **orlogsskip**) er eit namn på krigsskip. Nemninga kjem frå det nederlandske ordet for krig; *oorlog*.

## Referansar
Bøddel

**Bøddel** er ein person som har som yrke eller oppgåve å setje i verk dødsdommar, det vil seie å avretta dei som er dømde til dødsstraff. Ofte var det òg bøddelen som skulle pine dei som skulle avhøyrast under tortur, eller dei som skulle torturerast i samband med avrettinga. Sjølv i vår tid kan det vere utvalde personar som har som fast oppgåve eller yrke å stå for avretting i land som framleis nyttar dødsstraff.

**Skarprettar** (frå lågtysk) er ein bøddel som nyttar øks eller sverd som reiskap. Skarprettar var den offisielle norske nemninga for den som avliva folk som vart dømde etter straffelova til å døy.

Nemninga bøddel vert òg nytta i daglegtalen om ein særs brutal person.

## Kjelder
Masolino da Panicale

**Tommaso di Cristoforo Fini** (fødd rundt 1383 i Panicale og død etter 1440 i San Giovanni Valdarno), betre kjend som **Masolino da Panicale**, var ein italiensk målar under ungrenessansen.

### Liv og gjerning
Masolino gjekk sannsynlegvis i lære hos bilethoggaren Lorenzo Ghiberti tidleg i 1400-talet. Masolinos mest omtala verk er freskane i kyrkja *Santa Maria del Carmine* i Firenze. Desse laga han saman med den 18 år yngre Masaccio året 1425. Trass i aldersskilnaden var det den yngre Masaccio som mest påverka Masolino. Masolino var utdanna i ein gotisk, dekorativ stil som han korkje kunne eller ville frigjere seg frå. Giorgio Vasari omtalar Masolino i kunstnarbiografien sin.

## Kjelder

**Denne artikkelen bygger på «[[:nb:Masolino di Panicale|Masolino di Panicale]]» frå ,  den 14. mai 2012.*  
 

## Bakgrunnsstoff
Masaccio

**Tommaso di Ser Giovanni di Simone Guidi Cassai** (), betre kjend som **Masaccio**, var den italienske ungrenessansens fremste målar. Han arbeidde i hovudsak i Firenze.

### Liv og gjerning

Han var fødd i San Giovanni Valdarno i Toscana. Frå rundt 1422 arbeidde han i Firenze, sidan var han i Roma og laga ein serie med freskar i San Clemente-kyrkja.

Saman med Masolino måla Masaccio i tida 1425-1428 freskane i *Santa Maria del Carmine* i Firenze med motiv frå apostelen Peter sitt liv. Her måla Masaccio eit hovudverk, fresken *Skattemynten*. Biletet viser til bibelsoga om då Jesus fortalde apostelen Peter om mynten han skulle finne ein fiskekjeft. 

Masaccios braut med den gotiske tradisjonen gjennom å erstatte vidløftig ornamentikk med kvardagslege detaljar og gjennom å la figurane opptre i det ein oppfatta  som eit verkeleg rom. Hans realisme og bruken av sentralperspektiv fekk stor innverknad på den komande generasjonen. Han

Han var ein av dei første som måla med sentralperspektiv, og kanskje den aller første som nytta forsvinningspunkt i bileta sine. Det vert hevda at slagskugge ikkje vart brukt i eit måleri før fresken *Utdrivinga frå paradiset*.

## Kjelder

**Denne artikkelen bygger på «[[:nb:Masaccio|Masaccio]]» frå ,  den 14. mai 2012.*
Debby Ryan

**Deborah Ann «Debby» Ryan** () er ein amerikansk skodespelar, songar-låtskrivar og plateprodusent. Ho byrja spele i Disney Channel-serien *Jessie* i 2011. Ho er også kjend for rolla som Bailey Pickett i *[[The Suite Life on Deck]]* frå same kanal. 

Ryan blei fødd i Huntsville i Alabama. Far hennar var i militæret, og ho voks opp fleire stader i Europa. Fram til ho var 10 år budde ho i Tyskland, og snakkar både tysk og engelsk. Ryan byrja opptre i teater frå ho var sju år gammal, og har teke del i ulike talenttevlingar. 

I 2007 var ho med i *[[Barney & Friends]]* og DVD-en *Barney: Let's Go to the Firehouse* før ho blei oppdaga av Disney. Ho har også teke del i spelefilmen *[[The Longshots]]* (2008). I 2010 spelte ho i Disneykanal-filmen *16 Wishes*, som hadde eit noko eldre publikum enn vanleg for kanalen. Seinare tok Ryan del i indie-filmen *What If...*. I 2012 hadde ho ei hovudrolle som Tara Adams i Disney Channel-filmen *[[Radio Rebel]]*. I 2012 skipa ho bandet The Never Ending som først opptredde offentleg i 2013.

## Kjelder

## Bakgrunnsstoff
*
Bridgit Mendler

**Bridgit Claire Mendler** () er ein amerikansk skodespelar, songar, musikar og låtskrivar. Ho spelte Teddy Duncan på Disney Channels serie Good Luck Charlie og spelte hovudrolla i Disney Channel-filmen Lemonade Mouth. Ho spelte Julie Van Heusen på Wizards of Waverly Place, og har også funne stad i Labor Pains, Alvin og gjengen: Den Squeakquel og Beverly Hills Chihuahua 2. Mendler spelte også Kristen Gregory i The Clique.

Ho har signert med Hollywood Records, som gav ut det fyrste albumet hennar "Hello My Names is-Bridgit Mendler" i oktober 2012.
Fagerborg

**Fagerborg** er eit sokn og bustadstrok i Oslo, og femnar om området mellom Stensparken og Majorstua. Namnet skriv seg frå ei løkke som låg i Fagerborggata 52. Denne løkka vart skild ut frå garden Nedre Blindern i 1837. Før det var han ein del av Bymarka. Seinare vart hovudbygningen på løkka (frå 1870-talet) nytta som barneheim. Under andre verdskrigen vart bygget nytta som skule, før det vart rive i 1957.

I området er det ei blanding av villaar og småhus frå tidbolken 1880-1920, rekkjehus frå 1920-åra, ein del leigegardar frå 1880-1890-åra og nyare bustadblokkar. I vest vert området dominert av Jessenløkka, eit bustadområde frå åra 1919-1922 i området Suhms gate – Kirkeveien (ring 2) – Gørbitz’ gate – Jacob Aalls gate, med i alt 37 leigegardar, bygde i nordisk nybarokk.

Fagerborg har ein vidaregåande skule og ei kyrkje. Fagerborg kyrkje vart bygd i 1903 i det eine hjørnet av Stensparken.

## Litteratur
* Knut Are Tvedt (red): *OSLO byleksikon*, Kunnskapsforlaget 2010, side 161–162, ISBN 978-82-573-1760-7
Alt for Norge (fleirtyding)

**Alt for Norge** kan visa til:

* Alt for Norge, valspråket til norske kongar
* *[[Avisa Alt for Norge|Alt for Norge]]*, illegal avis
* *[[Fjernsynsserien Alt for Norge|Alt for Norge]]*, norsk fjernsynsserie
Fransk i Eurovision Song Contest

**Fransk i Eurovision Song Contest** gjev oversyn over bruken av det franske språket i Eurovision Song Contest. Den tredje songen som vart framført i den fyrste utgåva av Eurovision Song Contest i 1956, «Messieurs les noyés de la Seine», vart framført på fransk av Fud Leclerc. Per 2021 har 19 land delteke med til saman 186 ulike bidrag som har vorte framført på fransk; 56 frå Frankrike, 36 frå Luxembourg, 25 frå Belgia, 24 frå Monaco, 24 frå Sveits, to frå Vest-Tyskland og Litauen og eitt frå Austerrike, Noreg, Bosnia-Hercegovina, Israel, Kypros, Portugal, Romania, Irland, Sverige, Island, Bulgaria og Danmark. Frankrike har i tillegg vunne tevlinga fem gongar, Luxembourg har vunne fire gongar, Sveits har vunne to gongar og Austerrike, Monaco og Belgia har vunne ein gong kvar med ein song framført på fransk. Av landa som kan delta er fransk offisielt språk i Belgia, Frankrike, Luxembourg, Monaco og Sveits.

## Bidrag
* I 2007 vart det franske bidraget sunge på franglais, ei blanding av fransk og engelsk, og er dimed ikkje med på lista.

## Sjå òg
* Franglais i Eurovision Song Contest
* Fransk i Junior Eurovision Song Contest

## Kjelder
* Informasjon om dei ulike bidraga er henta frå Engelsk Wikipedia.

**Denne artikkelen bygger på «[[:en:List of languages in the Eurovision Song Contest|List of languages in the Eurovision Song Contest]]» frå ,  den 15. mai 2012.*
Broken Barricades

***Broken Barricades*** er det femte studioalbumet til det engelske rockebandet Procol Harum, gjeve ut i 1971. Det var det siste albumet til Robin Trower i lag med Procol Harum før han gjekk solo og før  *[[The Prodigal Stranger]]* (1991). Albumet var produsert av Chris Thomas og nådde 32. plassen i USA og 42. plassen i Storbritannia. 

Albumet inneheld ei hyllest til Jimi Hendrix skriven av Robin Trower og Keith Reid. Trower var sjokkert over at Hendrix døydde berre 27 år gammal. «Song for a Dreamer» er ein av få songar av Procol Harum som Trower syng.

## Innhald

## Medverkande
* Chris Copping - orgel, bassgitar
* B.J. Wilson - Trommer
* Robin Trower - gitar, vokal (6,8)
* Gary Brooker - piano, synthesizer, vokal
* Keith Reid - tekstar

;Teknisk
* Chris Thomas – produsent
* John Punter – lydteknikar
* C.C.S. Associates – kunst, design
* Pete Sanders – fotografi

## Salslister

## Kjelder

**Denne artikkelen bygger på «[[:en:Broken Barricades|Broken Barricades]]» frå ,  den 15. mai 2012.* 
*** oppgav desse kjeldene:*


## Bakgrunnsstoff
* ProcolHarum.com - ProcolHarum.com om albumet